Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Több beadványban kifogásolták a közúti közlekedés rendőrhatósági igazgatásáról szóló 48/1997. (VIII. 26.) BM rendelethez kapcsolódó rendőri eljárásokat. Az ügyek többségében
Paragraph Index: 839

Több beadványban kifogásolták a közúti közlekedés rendőrhatósági igazgatásáról szóló 48/1997. (VIII. 26.) BM rendelethez kapcsolódó rendőri eljárásokat. Az ügyek többségében a panasz lényege az volt, hogy e rendeletre hivatkozással az eljáró rendőri szervek — a gépjármű forgalomból való kivonásának kilátásba helyezésével — azt kérték a jármű tulajdonosától: közölje, hogy egy adott időben ki vezette a járművet. Az év végén két panaszos pedig azt jelezte, hogy az adatközlés elmaradása miatt gépjárművüket kivonták a forgalomból, jelentős kárt okozva nekik, illetve vállalkozásuknak. A beadványok vizsgálata során kitűnt, hogy az eljáró rendőri szervek által rendszeresített „Felszólítás adatközlésre” tárgyú levélben — hiányosan idézve a BM rendeletet — nem hívták fel arra a gépjármű-tulajdonosok figyelmét, hogy a kivonásra csak akkor kerülhet sor, ha az adatközlést a tulajdonos jogos indok nélkül tagadja meg, továbbá azt sem jelezték, hogy milyen célból igénylik ezen adatokat. Arra is volt példa, hogy egy hiányosan kitöltött adatközlési lap miatt az eljáró rendőri szerv a tulajdonos titkos számát megszerezve, telefonon kívánta az adatokat pontosítani. Néhány esetben pedig, figyelmen kívül hagyva egy — a korábbi országos rendőrfőkapitány által elfogadott — adatvédelmi biztosi ajánlást, az eljárás lefolytatása érdekében a járművezető azonosító adatain túl a munkahelyére és jövedelmére vonatkozó adatokat úgy igényelték, hogy nem jelezték ezen adatok közlésének önkéntes jellegét. Egyes rendőrkapitányságok az adatszolgáltatásra, adatközlésre felszólító levélben még azt is jelzik, hogy „az adatkérés okáról a 16/1997. ORFK-i utasítás 185. pontja alapján információt adni nem áll módunkban”. (380/A/1998, 486/A/1998, 574/A/1998, 665/A/1997, 796/A/1998, 882/A/1998) A panaszokra is tekintettel 1998 májusában a korábbi, december 11-én pedig a jelenlegi belügyminiszter sürgős intézkedését kérte az adatvédelmi biztos, hogy „a közlekedésigazgatással összefüggő nyilvántartásokban (például a gépjármű- és vezetői engedély nyilvántartásban) záros határidőn belül megszűnjenek a törvényi felhatalmazás nélküli adatkezelések”. Kérte azt is, hogy „e jogellenes adatkezelések lega- 1999/79/II. szám lizálására kiadott — a polgárokat törvényben elő nem írt adatszolgáltatásra és e kötelezettség elmulasztása esetén joghátránnyal fenyegető —, a közúti közlekedés rendőrhatósági

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes